**Izziņa par atzinumos sniegtajiem iebildumiem**

**Ministru kabineta noteikumu projektam**

**"Grozījumi Ministru kabineta 2017. gada 7. marta noteikumos Nr. 135 "Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē****" pirmās projektu iesniegumu atlases kārtas īstenošanas noteikumi****""**

|  |
| --- |
|  |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2021.gada 25.februāris un 2021.gada 5.marts | |
|  |  | |
| Saskaņošanas dalībnieki | Finanšu Ministrijas Eiropas Savienības fondu stratēģijas departamenta Publisko investīciju attīstības nodaļas vecākā eksperte Liene Buldere  Tieslietu ministrijas Valststiesību departamenta Starptautisko publisko tiesību nodaļas juriste Linda Bernāne  Ekonomikas ministrijas Enerģētikas finanšu instrumentu nodaļas vecākā eksperte Laura Biezbārde | |
|  |  | |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |  |
|  |  | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
| 1. | Vispārīgs iebildums | | **Finanšu ministrijas 16.02.2021 atzinuma Nr.12/A-21/899**  **iebildums Nr.1.**  Lūdzam anotāciju papildināt ar vērtējumu par MK noteikumu Nr.135[[1]](#footnote-1) spēkā esošā 39.punktā noteiktā regulējuma sākotnējo mērķi un nolūku, kā arī ar informāciju par to vai EM ir izvērtējusi ierosinātos grozījumus arī no pārsūdzību, auditu risku viedokļa, ņemot vērā, ka 4.3.1.specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” pirmās atlases kārtas ietvaros (turpmāk – 4.3.1.SAM 1.kārta) projekti tika izraudzīti atklātas projektu iesniegumu atlases veidā, attiecīgi, piedāvātajām izmaiņām 39.punktā, lai ievērotu atbalsta sniegšanas izsekojamību un tiesiskās paļāvības principu jābūt tādām, kas neizmaina sākotnējos projektu iesniegšanai un īstenošanai saistošus nosacījumus. | Iebildums ņemts vērā | | **Skaidrojums.** MK noteikumu 39.punkta vērtējums nepasliktina sākotnējo projekta vērtējumu pēc projekta iesnieguma vērtēšanas kritērijiem. Normas sākotnējais mērķis – disciplinēt finansējuma saņēmēju – var tikt sasniegts ar Ministru kabineta 2014. gada 16. decembra noteikumu Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanas periodā” 51.3 punktā ietverto regulējumu. Papildus secināms, ka noteikumu projektā, finansējuma saņēmēji projekta gaitā varētu elastīgāk vadīt iespējamos neparedzamos riskus. Noteikumu projektā iekļautās prasības uzskatāmas par finansējuma saņēmējiem labvēlīgākām. Papildus Ekonomikas ministrija norāda, ka, ņemot vērā, ka ar noteikumu projektu tiek radīti finansējuma saņēmējiem labvēlīgāki nosacījumi, personām, kas nav iesniegušas projektu iesniegumus, nav radušās nekādas tiesības saistībā ar projekta īstenošanu, līdz ar to tiesiskās paļāvības principa aizskārums attiecībā uz attiecīgajām personām nav konstatējams.  Pārsūdzības un apstrīdēšanas kārtība noteikta Administratīvā procesa likumā. |
| 22. | Vispārīgs iebildums | | **Finanšu ministrijas 16.02.2021 atzinuma Nr.12/A-21/899**  **iebildums Nr.2.**  Lūdzam papildināt anotāciju un skaidrot, ka, ja tiks atļauts radušos neattiecināmos izdevumus vai sadārdzinājušās projekta izmaksas segt arī no līdzekļiem t.sk. publiskajiem līdzekļiem un valsts atbalsta programmām, ievērojot attiecīgo valsts atbalsta programmu nosacījumus, vai ir izvērtēta turpmāk nepieciešamā “Altum” valsts atbalsta programmu izveidotā riska seguma pietiekamība, t.sk., sagaidāmā paredzamā kredītriska zaudējumu segšanai potenciālās izmaiņas un tā ietekme programmās, kas tiek īstenotas aizdevumu vai garantiju veidā. | Iebildums ņemts vērā | | **Skaidrojums.** Tiek izvērtēti riski. Katru projektu un tā dzīvotspēju Altum vērtē individuāli un atbilstoši programmas nosacījumiem, t.sk. ievērojot pieejamo programmas finansējumu. Šādi atsevišķi projekti atbilst esošajam pieejamajam riska segumam un nav papildus nepieciešamība vērtējumiem. |
| 3. | Vispārīgs iebildums | | **Finanšu ministrijas 16.02.2021 atzinuma Nr.12/A-21/899**  **iebildums Nr.3.**  Lūdzam noteikumu projektu papildināt ar protokollēmuma punktu, kas atļauj CFLA, saskaņā ar MK 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 51.4 7.apakšpunktu, 4.3.1.SAM 1.kārtas ietvaros konkrētiem projektiem, kas uzskaitīti, sniedzot pagarinājuma pamatojumu, šī noteikumu projekta anotācijā, pagarināt projektu īstenošanas termiņu par laiku, kas pārsniedz sešu mēnešu termiņu, ja, izvērtējot grozījumu lietderību, pamatotību un nepieciešamību projekta sākotnējā mērķa sasniegšanai, tai skaitā, vērtējot tautsaimniecisko nozīmi, termiņa pagarinājums ir uzskatāms par pamatotu. | Iebildums ņemts vērā | | Noteikumu projekts papildināts ar protokollēmumu. |
| 4  4. | Anotācijas I un V sadaļa | | **Tieslietu ministrijas 12.02.2021 atzinuma Nr.1-9.1/142**  **Iebildums**  Lūdzam precizēt noteikumu projekta anotāciju atbilstoši *Ministru kabineta 2009. gada 7. aprīļa noteikumu Nr. 300 ''Ministru kabineta kārtības rullis''* 3. punktam, kas noteic, ka Ministru kabineta noteikumu projektam pievieno anotāciju, kurā aizpildīta vismaz sadaļa par tiesību akta projekta nepieciešamību, tas ir, anotācijas I sadaļa, bet pārējās anotācijas sadaļas aizpilda, ja tiesību akta projekts skar attiecīgajā anotācijas sadaļā minētos jautājumus. Norādām, ka Tieslietu ministrijai nav iespējams precīzi izvērtēt, kuras noteikumu projekta normas ir ieviestas atbilstoši noteikumu projektā un tā anotācijā norādītajām un Eiropas Savienības regulām. Ņemot vērā minēto, Tieslietu ministrija varēs sniegt precīzu izvērtējumu par noteikumu projekta atbilstību minētajai Eiropas Savienības regulai pēc anotācijas precizēšanas, aizpildot anotācijas V sadaļu, jo īpaši tās 1. tabulu atbilstoši Ministru kabineta 2009.gada 15.decembra instrukcijas Nr.19 "Tiesību akta projekta sākotnējās ietekmes izvērtēšanas kārtība" VInodaļai. | Iebildums ņemts vērā | | **Skaidrojums.** Pašreizējā situācijā spēkā esošais regulējums Ministru kabineta 2017.gada 7.marta noteikumu Nr.135 (turpmāk – noteikumi) 34.punkta redakcija nosaka, ka projekta iesniegumā minētās aktivitātes atlases kārtas ietvaros īstenojamas 36 mēnešu laikā pēc tam, kad ar sadarbības iestādi noslēgts līgums par projekta īstenošanu, bet ne vēlāk kā līdz 2021. gada 31. decembrim.  Ekonomikas ministrijā ir saņemta informācija par projektiem, kuriem nepieciešami termiņu pagarinājumi, lai īstenotu un sasniegtu uzsāktos projektu mērķus. Pretējā gadījumā 4.3.1. pasākuma ietvaros šādi projekti varētu netikt īstenoti.     1. SIA “Iecavas siltums” (turpmāk   *Finansējuma saņēmējs*) šobrīd īsteno specifiskā atbalsta mērķi Nr.4.3.1. Projekta īstenošana uzsākta savlaicīgi. Iepirkuma procedūra par katlu mājas pārbūvi (1.projekts) tika izsludināta 2018.gada 11.novembrī, bet līgums ar Uzņēmēju par plānotajiem darbiem tika noslēgts 2019.gada 3.maijā. Vienlaicīgi Uzņēmējs uzsāka siltumtrašu izbūvi (2.projekts).  Saskaņā ar iepirkuma procedūras nolikumā noteikto, sākotnējais darbu izpildes termiņš tika noteikts 2020.gada 31.maijs.  Uzsākot līguma izpildi, *Uzņēmējs* ir saskāries ar vairākiem apstākļiem, ieskaitot Covid-19, kas lieguši līgumu realizēt sākotnēji noteiktajā termiņā*.*  Būvprojekta ekspertīze netika pabeigta pat līdz 2020.gada 30.novembrim. Tā ir pabeigta tikai 2021.gada 25.janvārī un ir izpildīti būvdarbu uzsākšanas nosacījumi.  *Finansējuma saņēmējs* ir atbalstījis Uzņēmēja iesniegtos līguma grozījumus, ļaujot pagarināt līguma izpildi, kā arī tas ir lūdzis “Centrālā finanšu un līgumu aģentūra” (turpmāk – CFLA), pagarināt projekta īstenošanas termiņu, nosakot maksimāli iespējamos projektu īstenošanas termiņus. Vienošanās ar CFLA ir panākta par katlu mājas pārbūvi - 2021.gada 12.jūnijs, bet siltumtrašu izbūvi - 2021.gada 25.jūnijs.  2.projekts šobrīd ir nodošanas stadijā, bet nav iespējams uzlikt asfaltu. Uzņēmējs prognozē, ka tas varētu notikt 2021.gada vasarā (termiņš nav precīzs).  Tomēr lielākā problēma ir ar 1.projektu par katlu mājas izbūvi, kas arī neiekļaujas termiņos. Uzņēmējam ir problēmas ar savlaicīgu būvniecības projektēšanu. Karstā ūdens testēšanu būs nepieciešams pārcelt uz rudeni, lai varētu notestēt karsto ūdeni katlu mājā. Vasarā būtu iespējams notestēt tikai 20%. Testēšana reāli iespējama tikai nākamajā apkures sezonā.  *Finansējuma saņēmējs* apsver iespējuatkāpties no līguma saistībām un izbeigt līgumu, izsludināt jaunu iepirkuma procedūru par būvdarbu pabeigšanu. Līdz ar to ir nepieciešams termiņa pagarinājums un lūdz Ekonomikas ministriju pagarināt termiņu noteikumu 34.punktā.  *Finansējuma saņēmējam* šo projektu īstenošana ir svarīga, jo jau izbūvētas nepieciešamās siltumtrases un uzsākts 1.projekts par biomasas (šķeldas), katlu mājas izbūvi.  Neveicot izmaiņas Ministru kabineta noteikumos, *Finansējuma saņēmējs* var nonākt situācijā, ka uz 2021.gada 12.jūniju un 25.jūniju no Uzņēmēja puses tiks deklarētas izmaksas ne vairāk kā 30-40% apmērā no kopējās līgumcenas. Līdz ar to neļaujot *Finansējuma saņēmējam* pretendēt uz KF līdzfinansējumu, jo ir skaidrs, ka netiks sasniegts galvenais mērķis – izbūvēta biomasas (šķeldas), katlu māja.  2) Pašvaldības akciju sabiedrība “Daugavpils siltumtīkli” (turpmāk PAS) realizē projektu “Siltumcentrāles Nr.3 siltumavota pārbūve ar iekārtu uz atjaunojamiem energoresursiem uzstādīšanu” 4.3.1. specifiskā atbalsta mērķa ietvaros. Projekta realizēšanai PAS 2019.gada 8.augustā noslēdza iepirkuma līgumu ar piegādātāju apvienību “AXIS FILTER” (turpmāk - Piegādātājs).  CFLA konstatēja interešu konfliktu, kura esamību PAS neatzīst, par ko CFLA un PAS starpā kopš 2020. gada jūlija norisinās diskusijas, kurās tika iesaistītas vairākas iestādes un neatkarīgi eksperti, projekta realizācija ir apdraudēta, jo PAS nevar nodrošināt nepārtraukto finansēšanas plūsmu, līdz ar ko arī Piegādātājs nevar savlaicīgi izpildīt līgumā noteiktās saistības.    CFLA vairākkārt aicināja PAS pārtraukt līgumu ar Piegādātāju un veikt jaunu iepirkumu procedūru, ko nav iespējams īstenot projekta īstenošanas atlikušajā termiņā, kas ar CFLA noslēgts līdz 2021. gada 5. jūnijam.  Ņemot vērā to, ka pašlaik Finanšu ministrija pēc CFLA un PAS lūguma ir vērsusies Eiropas Komisijā ar mērķi sniegt viedokli par interešu konflikta esamību, pastāv objektīva iespēja, ka projekts netiks realizēts līdz 2021. gada 5. jūnijam. Prognozējams, ka atbilde no Eiropas Komisijas gaidāma 2021.gada vasarā.  Turklāt projekta realizāciju ir ievērojami kavējusi ārkārtas situācija saistībā ar Covid-19, kuras rezultātā Piegādātājs līgumā noteiktajā termiņā neizpildīja līgumā paredzētos darbus, jo tika kavētas preču piegādes, kā rezultātā būvdarbi var netikt pabeigti līgumā noteiktajā termiņā, un pašlaik tiek lemts jautājums par tā termiņa pagarināšanu.  Papildus tam radušos situāciju sarežģī atsevišķi specifiski faktori, kas raksturīgi tieši siltumapgādes nozarei un ietekmē to, ka nepieciešams ilgāks projekta īstenošanas termiņš, piemēram, pirms iekārtu pieņemšanas ekspluatācijā, pamatojoties uz PAS un Piegādātāja savstarpēji noslēgto līgumu, ir nepieciešamas veikt iekārtu testēšanu apkures sezonas laikā, taču saistībā ar neparedzēto apstākļu dēļ radušos līguma izpildes kavējumu, iespēja veikt testēšanu šajā apkures sezonas laikā ir apdraudēta. Testēšana iespējama tikai nākamajā apkures sezonā.  Ņemot vērā iepriekš minēto, PAS norāda, ka no tās neatkarīgu iemeslu dēļ projekta realizācija ir apdraudēta, un lūdz Ekonomikas ministriju izvērtēt iespēju grozīt noteikumu 34. punktu.  Ņemot vērā saņemto informāciju par projektiem, kuriem nepieciešami termiņa pagarinājums, Ekonomikas ministrija ir sagatavojusi grozījumus Ministru kabineta 2017.gada 7.marta noteikumos “Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" pirmās projektu iesniegumu atlases kārtas īstenošanas noteikumi”, izsakot 34.punktu šādā redakcijā:  "**34. Projektu īsteno no dienas, kad noslēgts līgums par projekta īstenošanu, bet ne ilgāk kā līdz 2023. gada 31. decembrim**."  Projektu īstenošanas termiņa pagarināšana līdz ES struktūrfondu 2014.-2020. gada perioda beigām, t.i. – 2023. gada 31. decembrim, nodrošinās labvēlīgākus nosacījumus finansējuma saņēmējiem projektu īstenošanā, t.sk. mazinātu nenoteiktību un riskus, ko uz projektu īstenošanu un projektu īstenošanas termiņu ievērošanu varētu atstāt, piemēram, COVID-19.  Ievērojot, ka projekta īstenošanas termiņa ierobežojums nav saistīts ar projekta mērķi, galvenajām darbībām, kopējām izmaksām un plānoto rezultātu, gala termiņš projekta īstenošanai ir grozāms.  Papildus secināms, ka noteikumu projektā, izslēdzot normas par projekta īstenošanas termiņa ierobežojumu, finansējuma saņēmēji projekta gaitā varētu elastīgāk vadīt iespējamos neparedzamos riskus  Ekonomikas ministrija papildus norāda, ka šāds gala termiņš jau ir noteikts Ministru kabineta 2019.gada noteikumu Nr. 506 “Darbības programmas "Izaugsme un nodarbinātība" 4.1.1. specifiskā atbalsta mērķa "Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē" trešās projektu iesniegumu atlases kārtas īstenošanas noteikumi” 38.punktā.  3) Balstoties uz noteikumu 39. punkta (turpmāk – 39. punkts) spēkā esošo redakciju: "*39. Ja projekta īstenošanas laikā rodas neattiecināmie izdevumi vai sadārdzinās projekta izmaksas, finansējuma saņēmējs apņemas tās segt no paša rīcībā esošajiem līdzekļiem, kas* ***nav saistīti ar publisku atbalstu****.*", ir atteikts pašvaldību galvojums aizdevumu piešķiršanai Valsts kasē neattiecināmo izmaksu segšanai sekojošiem īstenošanā esošiem projektiem:  1) Pašvaldības SIA "Kārsavas namsaimnieks" īstenotajam projektam Nr.4.3.1.0/17/A/065 “Jaunas katlumājas celtniecība Kārsavā” (turpmāk - Kārsavas projekts) un  2) Pašvaldības SIA "Krāslavas nami" īstenotajam projektam Nr. Nr.4.3.1.0/17/A/083 "Siltumapgādes ražošanas avota Latgales ielā 14, Krāslavā, pārbūve, uzstādot jaunu biomasas katlu" (turpmāk – Krāslavas projekts).  Svarīgi ņemt vērā, ka abi minētie finansējuma saņēmēji atzīstami par centralizētās siltumapgādes pakalpojuma sniedzējiem, kuriem uzticēts sniegt pakalpojumus ar vispārējo tautsaimniecības nozīmi (turpmāk - VTNP), ko pierāda 2013.gada 28.novembra deleģēšanas līgums, kas slēgts starp Kārsavas novada domi un SIA “Kārsavas namsaimnieks”, kā arī 2019. gada 11. janvāra līgums, kas slēgts starp Krāslavas novada pašvaldību un SIA “Krāslavas nami”.  Papildus norādāms, ka, ņemot vērā centralizētās siltumapgādes uzņēmumu svarīgo lomu Latvijas klimatiskos apstākļos, Ekonomikas ministrijas ieskatā projekti uzskatāmi par īpašas nozīmes tautsaimniecības projektiem, kuru īstenošana ir kritiski svarīga iedzīvotāju pamatvajadzību nodrošināšanai, tādēļ nepieciešams rast iespēju piešķirt aizdevumus VTNP finansējuma saņēmējiem neattiecināmo izmaksu segšanai no publiskā finansējuma.  Ņemot vērā spēkā esošo 39. punkta redakciju, finansējuma saņēmējs nav tiesīgs projekta īstenošanai nepieciešamos līdzekļus saņemt iestādēs, kur sniegtais finansējums ir klasificējams kā publisks finansējums. Ņemot vērā iepriekš minēto, finansējuma saņēmējs projekta īstenošanai nepieciešamo finansējumu nevar saņemt akciju sabiedrībā "Attīstības finanšu institūcija "Altum"" (turpmāk – Sabiedrība "Altum") un Valsts kasē.  Papildus skaidrojam, ka Kārsavas projekta un Krāslavas projekta īstenotāji ir interesējušies par iespēju aizdevumu neattiecināmo izmaksu segšanai saņemt komercbanka, tomēr saņemts atteikums.  Neattiecināmās izmaksas sastāda tādas izmaksu pozīcijas, kā “aprīkojuma un iekārtu izmaksas”, “projektēšanas izmaksas”, “autoruzraudzības izmaksas”, “būvuzraudzības izmaksas”, “projekta vadības personāla izmaksas” u.c.  Lai projekti tiktu īstenoti, ir neapšaubāmi nepieciešams īstenot darbības, kuru izmaksas projekta īstenošanā atzīstamas par neattiecināmām, lai centralizētās siltumapgādes uzņēmumi spētu darboties un nodrošināt pakalpojumu sniegšanu.  Sabiedrības ar ierobežotu atbildību "Krāslavas nami" projekta Nr. 4.3.1.0/17/A/083 neattiecināmās izmaksas kopā sastāda 1 511 512.96 *euro*, kur katls (jaudas neattiecināmā daļa par 9 MW) sastāda 189 000,00  *euro*, projekta sadārdzinājums sastāda 496 125,99  *euro*, un PVN sastāda 826 386,96  *euro* lielu finansējuma apjomu.  Savukārt sabiedrības ar ierobežotu atbildību "Kārsavas namsaimnieks" projekta Nr.4.3.1.0/17/A/065 neattiecināmās izmaksas kopā sastāda 883 574,38  *euro*, no kurām katla jaudas neattiecināmā daļa par 2.5 MW sastāda 52 500,00  *euro*, projekta sadārdzinājums sastāda 549 965.20  *euro* un PVN sastāda 281 109,18  *euro* lielu finansējuma apjomu.  Ja netiks rasts risinājums projektu neattiecināmo izmaksu segšanai, pastāv iespēja, ka Kārsavas projekts un Krāslavas projekts 4.3.1. pasākuma ietvaros varētu netikt īstenoti. Šādā gadījumā projektu ietvaros veicamām darbībām finansējums būtu jārod centralizētās siltumapgādes uzņēmumos, kas varētu rezultēties siltumapgādes tarifu pieaugumā.  Lai risinātu situāciju, paredzētas izmaiņas 39. punktā, nosakot, ka, ja VTNP projekta īstenošanas laikā rodas neattiecināmie izdevumi vai sadārdzinās projekta izmaksas, finansējuma saņēmējs apņemas neattiecināmos izdevumus un projekta izmaksu sadārdzinājumu **segt no līdzekļiem, kas nav saistīti ar grantu atbalstu no ES fondu vai valsts budžeta līdzekļiem**. Projekta īstenošanas laikā radušos neattiecināmos izdevumus vai sadārdzinājušās projekta izmaksas, finansējuma saņēmējs var **segt no** paša līdzekļiem vai arī no līdzekļiem (t.sk. publiskajiem līdzekļiem un valsts atbalsta programmām, ievērojot attiecīgo valsts atbalsta programmu nosacījumus), kuri piesaistīti kā **aizdevums vai ar garantijas palīdzību**, tai skaitā arī tad, ja aizdevējs vai garantijas sniedzējs ir **komercbanka, finanšu institūcija "Altum" vai Valsts kase**.  Sabiedrība "Altum" jau sniegusi informāciju, ka piešķirtu aizdevumus 4.3.1. pasākuma ietvaros īstenotu VTNP projektu neattiecināmo izmaksu segšanai, ja tiktu precizēta 39. punkta redakcija, pieļaujot minēto projektu neattiecināmās izmaksas segt no publiskā finansējuma.  Pēc izmaiņām noteikumos VTNP finansējuma saņēmēji būs tiesīgi saņemt aizdevumu no publiskā finansējuma neattiecināmo izmaksu segšanai, lai veiktu kvalitatīvu projektu īstenošanu un sniegtu iespēju centralizētās siltumapgādes uzņēmumiem nodrošināt pakalpojumu sniegšanu iedzīvotāju pamatvajadzību nodrošināšanai.  Attiecībā uz noteikumos noteiktajiem otra veida finansējuma saņēmējiem, kuriem tiek sniegts atbalsts saskaņā ar Eiropas Komisijas 2014. gada 17. jūnija Regulas Nr.651/2014 46. pantu, nosacījumi netiek mainīti.  Saistības pret Eiropas Savienību: Komisijas Regula (ES) Nr. 651/2014 ( 2014. gada 17. jūnijs ), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu. |
| 5. | Vispārīgs iebildums | | **Finanšu ministrijas 04.03.2021 atzinuma Nr.12/A-21/1225**  **iebildums**  Lūdzam precizēt anotācijas I sadaļas “Tiesību akta projekta izstrādes nepieciešamība” 2.punkta 5.lp 5.rindkopu, tā, lai ārējā normatīva akta lietotājam trešajai personai būtu nepārprotami skaidrs, ka tiks nodrošināta iespēja vērsties saņemt valsts atbalstu no publiskā finansējuma neattiecināmo izmaksu segšanai un lēmumu pieņemšana par atbalsta piešķiršanu tiks nodrošināta, ievērojot attiecīgo valsts atbalsta programmu nosacījumus, t.sk., sagaidāmā paredzamā kredītriska zaudējumu segšanai potenciālās izmaiņas un tā ietekmi programmās, kas tiek īstenotas aizdevumu vai garantiju veidā.  **Finanšu ministrijas 05.03.2021 atzinums**  Esam izvērtējuši EM veiktos precizējumus un vēršam uzmanību, ka, lai izdarītu secinājumus par pietiekamu programmas risku segumu, nepieciešams veikt atbilstošu izvērtējumu. T.i., esošās Altum administrētās programmas paredz atbalstu sniegt aizdevumu un garantiju veidā un, lai secinātu, ka minētie projekti atbilst programmu risku segumiem un neietekmē Altum administratīvās programmas, un ka esošās programmas jau paredz šādu aizdevumu izsniegšanu un tajās nekas netiek mainīts, kā tas norādīts anotācijā, nepieciešams veikt attiecīgu izvērtējumu un ar šādu informāciju papildināt anotāciju.  FM priekšlikums ir sniegt korektu informāciju ārējā normatīva akta lietotājam, ka tiks nodrošināta iespēja vērsties saņemt valsts atbalstu un lēmumu pieņemšana par atbalsta piešķiršanu tiks nodrošināta, ievērojot attiecīgo valsts atbalsta programmu nosacījumus. | Iebildums ņemts vērā  Iebildums ņemts vērā | | **Precizēts skaidrojums anotācijas I sadaļas 2.punkta 5.lp 5.rindkopā:**  Pēc šo noteikumu spēkā stāšanās projekta ietvaros tiks nodrošināta iespēja vērsties “Altum” un saņemt valsts atbalstu par radušos neattiecināmo izdevumu daļu vai sadārdzinājušās projekta izmaksas segt arī no līdzekļiem t.sk. publiskajiem līdzekļiem un valsts atbalsta programmām. Lēmuma pieņemšana par atbalsta piešķiršanu tiks nodrošināta, ievērojot attiecīgo valsts atbalsta programmu nosacījumus, t.sk., izvērtējot turpmāk nepieciešamā “Altum” valsts atbalsta programmu izveidotā riska seguma pietiekamība, t.sk., sagaidāmā paredzamā kredītriska zaudējumu segšanai potenciālās izmaiņas un tā ietekme programmās, kas tiek īstenotas aizdevumu vai garantiju veidā. Esošās “Altum” administrētās programmas paredz atbalstu sniegt aizdevumu un garantiju veidā. |
| Atbildīgā amatpersona | |  | | |
|  | | (paraksts\*) | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| Laura Biezbārde  (par projektu atbildīgās amatpersonas vārds un uzvārds) |
|  |
| Ekonomikas ministrijas Enerģētikas finanšu instrumentu nodaļas vecākā eksperte  (amats) |
|  |
| 67013234  (tālruņa umurs) |
|  |
| [Laura.biezbarde@em.gov.lv](mailto:Laura.biezbarde@em.gov.lv)  (e-pasta adrese) |

1. Ministru kabineta 2017.gada 7.marta noteikumi Nr.135 “Darbības programmas “Izaugsme un nodarbinātība” 4.3.1.specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” pirmās projektu iesniegumu atlases kārtas īstenošanas noteikumi” [↑](#footnote-ref-1)